CELEX: 62013CA0531
Language: da
Date: 2015-02-11 00:00:00
Title: Sag C-531/13: Domstolens dom (Anden Afdeling) af 11. februar 2015 — Marktgemeinde Straßwalchen m.fl. mod Bundesminister für Wirtschaft, Familie und Jugend (anmodning om præjudiciel afgørelse fra Verwaltungsgericht — Østrig) (Miljø — direktiv 85/337/EØF — vurdering af visse offentlige og private projekters indvirkning på miljøet — projekter, der skal eller ikke skal underkastes en vurdering — prøveboringer — punkt 14 i bilag I — begrebet »udvinding af råolie og naturgas i kommercielt øjemed«  — pligt til vurdering ved udvinding af en bestemt mængde gas — punkt 2, litra d), i bilag II — begrebet »dybdeboringer«  — punkt 1, i bilag III — begrebet »kumulation af projekter« )

13.4.2015   
            
            
               DA
            
            
               Den Europæiske Unions Tidende
            
            
               C 118/7
            
         Domstolens dom (Anden Afdeling) af 11. februar 2015 — Marktgemeinde Straßwalchen m.fl. mod Bundesminister für Wirtschaft, Familie und Jugend (anmodning om præjudiciel afgørelse fra Verwaltungsgericht — Østrig)
   (Sag C-531/13) (1)
   
   ((Miljø - direktiv 85/337/EØF - vurdering af visse offentlige og private projekters indvirkning på miljøet - projekter, der skal eller ikke skal underkastes en vurdering - prøveboringer - punkt 14 i bilag I - begrebet »udvinding af råolie og naturgas i kommercielt øjemed« - pligt til vurdering ved udvinding af en bestemt mængde gas - punkt 2, litra d), i bilag II - begrebet »dybdeboringer« - punkt 1, i bilag III - begrebet »kumulation af projekter«))
   (2015/C 118/09)
   Processprog: tysk
   
      Den forelæggende ret
   
   Verwaltungsgericht
   
      Parter i hovedsagen
   
   
      Sagsøgere: Marktgemeinde Straßwalchen, Heinrich Kornhuber, Helga Kornhuber, Karoline Pöckl, Heinze Kornhuber, Marianne Kornhuber, Wolfgang Kornhuber, Andrea Kornhuber, Alois Herzog, Elfriede Herzog, Katrin Herzog, Stefan Asen, Helmut Zopf, Ingrid Zopf, Silvia Zopf, Daniel Zopf, Maria Zopf, Anton Zopf sen., Paula Loibichler, Theresa Baumann, Josep Schindlauer, Christine Schindlauer, Barbara Schindlauer, Bernhard Schindlauer, Alois Mayrhofer, Daniel Mayrhofer, Georg Rindberger, Maria Rindlberger, Georg Rindlberger sen., Max Herzog, Romana Herzog, Michael Herzog, Markus Herzog, Marianne Herzog, Max Herzog sen., Helmut Lettner, Maria Lettner, Anita Lettner, Alois Lettner sen., Christian Lettner, Sandra Lettner, Anton Nagelseder, Amalie Nagelseder, Josef Nagelseder, Gabriele Schachinger, Thomas Schachinger, Andreas Schinagl, Michaela Schinagl, Lukas Schinagl, Michael Schinagl, Maria Schinagl, Josef Schinagl, Johannn Mayr, Christine Mayr, Martin Mayr, Christian Mayr, Johann Mayr sen., Gerhard Herzog, Anton Mayrhofer og Siegfried Zieher
   
      Sagsøgt: Bundesminister für Wirtschaft, Familie und Jugend
   
      Procesdeltager: Rohöl-Aufsuchungs AG
   
      Konklusion
   
   
               1)
            
            
               Punkt 14 i bilag I til Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, som ændret ved Europa-Parlamentet og Rådets direktiv 2009/31/EF af 23. april 2009, skal fortolkes således, at en efterforskningsboring, såsom den i hovedsagen omhandlede, hvorunder der påtænkes gennemført en prøveproduktion af naturgas og råolie med henblik på vurdering af rentabiliteten af en forekomst, ikke er omfattet af denne bestemmelses anvendelsesområde
            
         
               2)
            
            
               Artikel 4, stk. 2, i direktiv 85/337, som ændret ved direktiv 2009/31, sammenholdt med punkt 2, litra d), i bilag II til dette direktiv, skal fortolkes således, at pligten til at foretage en vurdering af indvirkningen på miljøet af en dybdeboring, såsom den efterforskningsboring, der er omhandlet i hovedsagen, kan følge af denne bestemmelse. De kompetente nationale myndigheder skal således foretage en særlig undersøgelse af, om der under hensyntagen til kriterierne i bilag III til direktiv 85/337, som ændret ved direktiv 2009/31, skal foretages en vurdering af indvirkningen på miljøet. I denne forbindelse skal det navnlig undersøges, om efterforskningsboringernes indvirkninger på miljøet som følge af indvirkningerne fra andre projekter kan være større, end hvis sådanne projekter ikke fandtes. Denne vurdering må ikke være afhængig af kommunegrænser.
            
         
      (1)  EUT C 15 af 18.1.2014.